જીએસટી પસાર થઇ જાય તેવી પૂરેપૂરી શકયતા છે જો કે કઇ તારીખથી અમલી બને છે તે અંગે સૌના મનમાં પ્રશ્નાર્થ છે. પરંતુ રાજય અને કેન્દ્રનાં વહીવટી વિભાગ દ્વારા તેની તડામાર તૈયારીઓ પણ શરૂ કરી દીધી છે.એક્સાઇઝ ડ્યૂટી અને સર્વિસ ટેક્સ તથા રાજ્યમાં વેટ જેવા મુખ્ય ટેક્સની સામે દેશભરમાં જીએસનું એક સમાન ટેક્સ માળખું ઊભું થવા થઇ રહ્યું છે. આ માટે રાજ્યના વેટ વિભાગના તથા એક્સાઇઝના ઉચ્ચ અધિકારીઓને જીએસટીની ટ્રેનિંગ માટે પણ મોકલવાની પ્રક્રિયા આરંભાઇ ગઇ છે. પરંતુ વેટ વિભાગમાં કર્મચારીઓમાં અત્યારથી ગણગણાટ શરૂ થઇ ગયો છે. કે કેન્દ્ર અને રાજ્યોનાં કર્મચારીઓએ ભેગા કામ કરવું પડશે!! આ કર્મચારીઓ અને અધિકારીઓ વચ્ચે કેવું ટ્યૂનિંગ થશે તે ચર્ચા વેટ ‌ડિપાર્ટમેન્ટમાં ઉચ્ચ અધિકારીઓમાં છેડાઇ છે!!